EkBass/fiwiki-20250220-pages-articles huggingface dataset:
Subnautica Below Zero

Subnautica Below Zero on Unknown Worlds Entertainmentin kehittämä selviytymispeli, joka on irrallinen jatko-osa Subnauticalle. Peli sijoittuu ajallisesti Subnautican jälkeiseen aikaan, samalle planeetalle, mutta eri sijaintiin. Pelin Early Access-versio julkaistiin 30. tammikuuta 2019. Subnautica: Below Zeron täysversio julkaistiin 14. toukokuuta 2021. == Juoni == Pelaaja eli Robin Ayou saapuu 4546B nimiselle planeetalle etsimään kuollutta siskoaan. Kuitenkin vähän ajan päästä pelaaja saa morse-aakkos viestin planeetalle aiemmin tulleiden alienien tukikohdasta. Alienin nimeltä Al-An mieli siirtyy pelaajan mieleen, koska tapahtui väärinymmärrys. Al-An ohjaa pelaajaa eteenpäin etsimään kuolleiden alienien osia, jotka pitää skannata skannerilla ja tämän jälkeen rakentaa Al-anille uusi ruumis. Al-An johdattaa pelaajan Al-Anin alukseen jolla he lähtevät planeetalta pois Al-Anin kotiplaneetalle. == Pelaaminen == Pelissä on neljä pelimuotoa: Selviytyminen (Survival), Hardcore, Vapaa (Freedom) ja Luova (Creative). Selviytymistila on pelaajan normaali vaikeusaste, jolla nälkä, jano ja happi ovat käytössä. Hardcore on selviytymistilan kaltainen, mutta pelaajan täytyy aloittaa täysin alusta kuollessaan. Vapaassa pelimuodossa pelaajan ei tarvitse välittää ruuasta tai vedestä. Luovassa tilassa pelaaja ei voi kuolla ja hänellä on vapaat kädet kaikkeen. == Lähteet == == Aiheesta muualla == * Subnautica Below Zero * Subnautican viralliset kotisivut * Subnautica Below Zeron virallinen fanipohjainen wiki Luokka:Vuoden 2019 videopelit Luokka:Selviytymispelit
Nadia Calviño

Nadia María Calviño Santamaría (s. 3. lokakuuta 1968 A Coruña) on espanjalainen taloustieteilijä ja poliitikko. Calviño on Pedro Sánchezin hallituksen elinkeino- ja digitalisaatioministeri ja 3. varapääministeri tammikuusta 2020 lähtien. lamoncloa.gob.es. Viitattu 21.7.2018 Calviño oli Espanjan talous- ja yritysministeri 2018–2020. Vuosina 2006–2018 Calviño työskenteli Euroopan unionin toimielimissä toimien muun muassa Euroopan komission budjettipääosaston pääjohtajana 2014–2018. Calviño on opiskellut taloustiedettä Universidad Complutense de Madrid -yliopistossa valmistuen kesäkuussa 1991. Hän on työskennellyt talouskonsulttina kahdessa eri asianajotoimistossa 1989–1994 sekä apulaisprofessorina Universidad Complutense de Madridissa, missä hän opetti talouspolitiikkaa ja rahoitusta. Calviño suoritti oikeustieteen tutkinnon espanjalaisessa UNED-yliopistossa (Universidad Nacional de Educación a Distancia) kesäkuussa 2001. == Lähteet == == Aiheesta muualla == Luokka:Espanjalaiset poliitikot Luokka:Espanjan ministerit Luokka:Vuonna 1968 syntyneet Luokka:Elävät henkilöt
Katalonian tasavalta (1931)

Katalonian tasavalta () oli Francesc Maciàn vuonna 1931 itsenäiseksi julistama valtio. Katalonian tasavallasta oli tarkoitus tulla osa Iberian liittovaltiota, mutta kyseistä liittovaltiota ei perustettu ja tasavallasta tuli osa Espanjan toista tasavaltaa. ==Historia== 14\. huhtikuuta 1931 Katalonian tasavaltalaisen vasemmiston johtaja Francesc Macià julisti Katalonian tasavallan itsenäiseksi muutema tunti ennen Espanjan toisen tasavallan julistamista. Macià oletti että Espanjan muut kansat olisivat julistautuneet tasavalloiksi luodakseen Iberian liittovaltion. Kolme päivää myöhemmin Espanjan tasavalan hallitus lähetti kolme ministeriä Barcelonaan neuvottelemaan Maciàn ja Katalonian hallituksen kanssa. Macià pääsi ministerien kanssa sopuun ja Katalonian tasavalta nimettiin Katalonian hallitukseksi ja siitä tuli osa Espanjaa. Francesc Maciàsta pysyi Katalonian hallituksen presidenttinä vuoteen 1933 asti jolloin hän kuoli. ==Lähteet== * http://www.elpuntavui.cat/politica/article/17-politica/529209-una-republica- catalana-que-governa.html * http://www.time.com/time/magazine/article/0,9171,753330,00.html Luokka:Espanjan historia Luokka:Euroopan entiset valtiot Luokka:Katalonia
Mamuka Bakhtadze

Mamuka Bakhtadze (s. 9. kesäkuuta 1982) on georgialainen poliitikko, josta tuli maansa pääministeri kesäkuussa 2018. Ennen valintaansa hän oli valtiovarainministeri, ja sitä ennen valtion rautatieyhtiön ja energiayhtiön johdossa. Bakhtadze ilmoitti valtaan noustessaan tavoitteekseen tuoda Georgiaa lähemmäksi EU:n ja Naton jäsenyyttä. Syyskuussa 2019 hän erosi ja kertoi tehneensä mitä oli aikonut tehdä. Hänen puolueensa Georgialainen unelma menetti suosiotaan kesällä 2019, kun Venäjän-vastaiset mielenosoitukset Tbilisissä tukahdutettiin väkivaltaisesti. Seuraajaksi valittiin silti Giorgi Gakharia, joka edustaa samaa puoluetta. Bakhtadze on väitellyt tekniikan tohtoriksi Georgian teknillisessä yliopistossa, ja suorittanut sen lisäksi MBA-tutkinnon. == Lähteet == Luokka:Georgian pääministerit Luokka:Vuonna 1982 syntyneet Luokka:Elävät henkilöt
Giorgi III

Giorgi III (, arviolta 1098 – 6. huhtikuuta 1184) Bagrationi-suvusta oli Georgian kuningas vuosina 1156–1184. Hänen valtakautensa ajoittui Georgian keskiaikaisen monarkian kulta-aikaan, jota jatkoi hänen tyttärensä Georgian kuningatar Tamar. Tyttärestä tuli hallitsija 12-vuotiaana 1178. Hänen isänsä kuningas Demetre I kuoli 1156. Hän muutti isänsä jälkeen armeijaa aggressiivisempaan suuntaan. Hänen valtakaudellaan asevoimat kehtittyivät huippuunsa. Vastassa olivat mm. seldžukkihallitsijat. == Perhe == Giorgi III:n isä oli Demetre I, Georgian kuningas. Hänen sisaruksiaan olivat prinsessa Rusudan ja Georgian kuningas Davit V. Arviolta vuonna 1155 Giorgi III solmi avioliiton ossetialaisen Burdukhan kanssa (Gurandukht), joka oli Alanian kuningas Khuddanin tytär. Heillä oli kaksi tytärtä: * Tamar, joka hallitsi yhdessä isänsä kanssa kuuden vuoden ajan. Giorgin kuollessa vuonna 1184 Tamar jatkoi ainoana hallitsijana ja hänet kruunattiin uudelleen * Rusudan, joka avioitui Manuel Komnenosin kanssa. Manuel oli Andronikos I:sen (Byzantin hallitsija) vanhin poika. == Perintö == Vardzian luolakaupunki on yksi tärkeimmistä georgialaisen kulttuurin symboleista ja georgialaisen renessanssin monumentti. Vardzian linnoituksen perusti Georgian kuningas Giorgi III. Hänen tyttärensä kuningatar Tamar muutti sen luostariksi. Luostari kasvoi yli 50 000 hengen kaupungiksi, jossa asuttiin jopa yli 13:ssa kiveen hakatussa kerroksessa. Tamarin kaudella luostarista tuli merkittävä hengellinen keskus, mutta maanjäristys tuhosi sitä vuonna 1283. Georgian vaakuna on yksi Georgian kansallistunnuksista maan lipun ja kansallislaulun ohella. Vaakunan kilpeen on kuvattu maan suojeluspyhimys ja sen yhtenäisyyden symboli Pyhä Yrjö surmaamassa lohikäärmettä. Pyhää Yrjöä käytettiin vastaavanlaisena symbolina jo kuningas Giorgi III:n sinetissä 1100-luvulla. Punaista kilpeä kannattaa kaksi kultaista leijonaa. Ne ovat esiintyneet useiden georgialaisten kuninkaiden symboleissa. == Lähteet == == Aiheesta muualla == Luokka:Georgian kuninkaat Luokka:1090-luvulla syntyneet Luokka:Vuonna 1184 kuolleet
Peter Pellegrini

Peter Pellegrini (s. 6. lokakuuta 1975 Banská Bystrica, Tšekkoslovakia) on slovakialainen poliitikko, joka valittiin maansa presidentksi vuoden 2024 presidentinvaaleissa. Tätä ennen hän oli maansa pääministeri maaliskuusta 2018 vuoden 2020 maaliskuuhun asti. Hänen edeltäjänsä, Robert Fico, valitsi Pellegrinin seuraajakseen kun joutui eroamaan laajojen mielenosoitusten jälkeen. Pellegrini on perustamansa Hlas–SD puolueen puheenjohtaja. == Ura == Pellegrini liittyi sosiaalidemokraattiseen Smer-puolueeseen 25-vuotiaana. Hän asettui ensimmäistä kertaa ehdolle parlamenttivaaleissa vuonna 2002, mutta ei tullut valituksi. Hän kuitenkin sai työpaikan parlamentaarikon avustajana. Smerin vuonna 2006 saaman vaalivoiton vanavedessä myös Pellegrini pääsi ensimmäistä kertaa kansallisen neuvoston jäseneksi. Hän uusi paikkansa vuoden 2010 vaaleissa. === Opetusministerinä ja puhemiehenä === Iveta Radičován hallituksen kaatumisen aiheuttamien ennenaikaisten vaalien jälkeen Pellegrini uusi jälleen mandaattinsa. Uusi valtiovarainministeri Peter Kažimír houkutteli hänet valtiosihteerikseen, minkä myötä Pellegrinin ura lähti nopeaan nousuun. Kun pääministeri Fico erotti hallituksensa opetusministerin vuonna 2014, Pellergini sai paikan monen kokeneemman poliitikon ohitse. Hän siirtyi kuitenkin vain muutaman kuukauden jälkeen kansallisen neuvoston puhemieheksi Pavol Paškan erottua hämäristä laitehankinnoista nousseen skandaalin myötä. === Nousu pääministeriksi === Smer nousi jälleen pääministeripuolueeksi vuonna 2016 ja Pellegrini nimettiin varapääministeriksi. Slovakialaisten poliitikkojen korruptiota tutkineen toimittaja Ján Kuciakin murhan aiheuttamat laajat mielenosoitukset pakottivat Ficon eroamaan ja nimeämaan Pellegrinin seuraajakseen vuonna 2018. Silloinen presidentti Andrej Kiska hylkäsi Pellegrinin ensimmäisenä esittämän ministerilistan, koska arveli, ettei kansa uskoisi hallituksen tutkivan Kuciakin murhaa riittävällä vakavuudella. === Ero Smeristä ja uusi puolue === Vuoden 2020 parlamenttivaaleissa Pellergrini johti Smerin odotettua parempaan tulokseen. Tästä huolimatta puolue jäi oppositioon Igor Matovičin muodostettua keskustaoikeistolaisen hallituksen. Keväällä 2020 Pellergrini erosi Smeristä ja perusti uuden HLAS – sociálna demokracia puolueen, jonka puheenjohtajaksi hänet myöhemmin valittiin. == Yksityiselämä == Pellegrinillä on rahoitusalan tutkinto. Hän puhuu englantia, saksaa ja venäjää. == Lähteet == == Aiheesta muualla == Luokka:Slovakian pääministerit Luokka:Vuonna 1975 syntyneet Luokka:Elävät henkilöt
Alamökki

thumb|Kimmo Schroderuksen teos Alamökki Ylöjärven kaupungintalon edustalla Alamökki (Eppu Normaali -veistos) on Kimmo Schroderuksen tekemä taideteos Ylöjärvellä. Ylöjärven kaupungintalon edustalla oleva teräksinen teos on kunnianosoitus Eppu Normaali -yhtyeelle. Se paljastettiin 29. elokuuta 2018. Teos, jonka kustannusarvio oli 100 000 euroa, rahoitettiin pääosin kulttuuritarkoituksiin annetuin testamenttivaroin. == Teoksen tekotapa ja rakenne == thumb|Silikonimuottitekniikalla teokseen on saatu toistettua mökin yksityiskohtia. Alamökki-teoksen idea syntyi jo teosta toteuttamaan valitun taiteilijan ja Eppu Normaalin ensitapaamisella. Alkuperäinen Alamökki on Martti ja Mikko ”Pantse” Syrjän lapsuudenkodin pihapiirissä sijaitseva yhtyeen varhainen harjoituskämppä, joka on toiminut aikanaan Takamaan vanhan koulun keittolana. Martti Syrjän mukaan yhtye oli välittömästi vaikuttunut ideasta. Veistoksen mallina on ollut Eppu Normaalin ensimmäisen treenikämpän ja myöhemmän studion, ”alamökin”, päätyseinä. Mökin seinästä on otettu silikonimuotti. Ohut ja kaartuileva veistos on tehty useiden työvaiheiden kautta ja valettu haponkestävästä teräksestä. Valusta on vastannut Taidevalimo P. Venäläinen Oy. Teoksen korkeus on 325 cm, leveys 365 cm, syvyys 70 cm ja se painaa noin 500 kg. Teoksen jalusta on Kurun harmaata graniittia. == Julkistaminen == Teoksen julkistustilaisuuden pitopaikaksi kaupunki oli varannut kaupungintalon aukion, kirkkopuiston ja näiden välisen tiealueen. Teivon ravikeskuksen pysäköintialueelta oli järjestetty ilmainen bussikuljetus. Juhlassa Eppu Normaali soitti keikan kaupungintaloa vastapäätä olevan talon katollaHeli Mansikka: Eppu Normaali -veistos ei jätä katsojaa kylmäksi: "Olisin toivonut sitä Martintappokonetta"; Yle 30.8.2018. == Kommentteja teoksesta == Martti Syrjä kuvailee teosta näin: ”kaunis, kookas ja kiiltävä esine”, joka näyttää ”ulkoavaruudesta kaupungintalon eteen laskeutuneelta”. Ajatus Alamökin seinästä Ylöjärven keskusaukiolla oli hänestä puhutteleva, absurdi ja yllättävä. Yhtye piti teosta todellisena seinästä revittynä huumorina. Syrjän veljesten Martin ja Mikon äiti Kirsi Kunnas kommentoi teosta: "Se on kaunis veistos ja miellyttää auringonkin silmää". Ylöjärven kaupunki kunnioitti veistoshankkeella yhtyeen uraa ja sitoutumista kotikaupunkiinsa. Kaupunginjohtaja Jarkko Sorvanto kuvaili hanketta: "Tämä on ollut poikkeuksellinen, sanoisin jopa historiallinen hanke. On hienoa, että Ylöjärven ja Eppu Normaalin pitkä yhteinen tarina sai myös tällaisen muodon." Martti Syrjä kertoi yhtyeen tunnoista: "Historiallista on myös se, että kaupunki osoittaa arvostustaan meille tällä tavalla. Se on tuntunut ihmeelliseltä ja hienolta. Tämä on ensimmäinen asia, joka saa meidät nöyrtymään minkään edessä. Sekin on historiallista". == Lähteet == == Aiheesta muualla == * Eppu Normaali; Ylöjärven kaupungin sivusto Luokka:Eppu Normaali Luokka:Ylöjärvi
Armen Sargsjan

Armen Vardani Sargsjan (; s. 23. kesäkuuta 1953) on armenialainen tutkija ja diplomaatti, josta tuli maansa presidentti keväällä 2018. Armenian siirryttyä parlamentaariseen järjestelmään presidentin virka on pääosin seremoniallinen. Hän luopui presidentin virasta helmikuussa 2022. Sargsjan on yksi Wordtris (Tetris-pelin spin-off) pelin kehittäjistä. Hän oli myös pitkään suurlähettiläänä Lontoossa. Sargsjan valmistui Jerevanin yliopistosta pääaineinaan teoreettinen fysiikka ja matematiikka. Hän toimi siellä fysiikan professorina ja perusti tietojenkäsittelytieteen osaston, ennen kuin siirtyi Englantiin vierailevaksi tutkijaksi ja myöhemmin professoriksi. Hän toimi vuosia ulkomailla diplomaattina ja yrityselämässä mutta palasi kotimaahansa neljän kuukauden ajaksi pääministeriksi vuodenvaihteessa 1996–1997. == Lähteet == == Aiheesta muualla == Luokka:Armenian presidentit Luokka:Armenian pääministerit Luokka:Vuonna 1953 syntyneet Luokka:Elävät henkilöt
Mila Kunisin filmografia

Tämä on yhdysvaltalaisen Mila Kunisin filmografia. == Elokuvat == Vuosi Nimi Rooli 1995 Piranha Susie Grogan 1996 Santa with Muscles Sarah 1997 Kulti, kutistin meidät Jill 1998 Gia – kauneuden kirous Gia 11-vuotiaana 1998 Krippendorfin heimo (Krippendorf’s Tribe) Abbey Tournquist 2001 Älä jätä minua Basin 2002 American Psycho 2 Rachael 2004 Tony n’ Tina’s Wedding Tina 2005 Family Guy Presents Stewie Griffin: The Untold Story Meg Griffin 2007 Moving McAllister Michelle McAllister 2007 After Sex Nikki 2008 Forgetting Sarah Marshall Rachel Jansen 2008 Boot Camp Sophie 2008 Max Payne Mona Sax 2009 Extract Cindy 2010 The Book of Eli Solara 2010 Date Night Whippit 2010 Black Swan Lily 2011 Vain seksiä Jamie 2012 Ted Lori Collins 2012 Tar Catherine 2013 Mahtava Oz Theodora 2013 Blood Ties Natalie 2013 Third Person Julia 2014 The Angriest Man in Brooklyn Sharon Gill 2014 Annie Andrea Alvin 2015 Nouseva Jupiter Jupiter Jones 2015 Hell & Back Deema 2016 Bad Moms Amy Mitchell 2017 A Bad Moms Christmas Amy Mitchell 2018 The Spy Who Dumped Me Audrey Stockton 2019 Ihmeiden puisto Greta 2020 Four Good Days Molly 2021 Breaking News in Yuba County Nancy == Televisiosarjat == Vuosi Nimi Rooli Jaksot 1994 Päivien viemää Hope Williams nuorena jakso esitetty 29. kesäkuuta 1994 1994–1995 Baywatch Annie / Bonnie ”Aftershock” ”Hot Stuff” 1995 The John Larroquette Show Lucy ”The Defiant One” 1995 Hudson Street Devon ”Here’s Just Looking at You, Kid” 1996 Rakkaat viholliset (Unhappily Ever After) Chloe ”In the Stars” 1996–1997 Nick Freno: Licensed Teacher Anna-Maria Del Bono 1996–1997 Seitsemäs taivas Ashley 1997 Walker, Texasista Pepper ”Last Hope” 1998 Kultaiset siivet (Pensacola: Wings of Gold) Jessie Kerwood ”Company Town” 1998–2006 70’s Show Jackie Burkhart, vakituinen 200 1999– Family Guy Meg Griffin 229 2002 Irti arjesta Taylor Vaughn ”Tested” ”The Last Weekend” 2002 Mad Tv Hayden Chase ”Episode #8.7” 2004 Perhe paketissa Lana ”Space Camp Odditty” ”The Policy of Truth” 2005–2011 Robot Chicken useita äänirooleja 13 2009 The Cleveland Show Meg Griffin ”Pilot” 2014 Miehen puolikkaat Vivian ”Lan Mao Shi Zai Wuding Shang” == Ääninäyttely videopeleissä == Vuosi Nimi Rooli 2006 Saints Row Tanya 2006 Family Guy Meg Griffin 2012 Family Guy: Back to the Multiverse Meg Griffin == Aiheesta muualla == * * * Luokka:Filmografiat Luokka:Seulonnan keskeiset artikkelit
José Chavez y Chavez

José Chavez y Chavez (1851–1924) oli New Mexicon territorion alueella Yhdysvalloissa elänyt lainsuojaton. Hänet tunnetaan osallistumisestaan Lincolnin piirikunnan sotaan, joka käytiin kilpailevien karjatilallisten ja liikemiesten välillä vuonna 1878. Hän kuului konfliktissa samaan aseelliseen ryhmittymään kuin Billy the Kid, ja heillä oli ystävälliset välit keskenään. Ryhmästä käytetään nimitystä The Regulators (). Chavez y Chavez kertoi myöhemmin olleensa ryhmän jäsenistä se, joka ampui seriffi William Bradyn huhtikuussa 1878. Billy the Kidin kuoleman jälkeen Chavez y Chavez jatkoi lainsuojatonta elämää ja siirtyi New Mexicon Las Vegasiin. Siellä hän kohtasi Jesse Jamesin murhaajan Robert Fordin. Miehet ottivat erään tarinan mukaan mittaa toisistaan tarkkuusammunnassa, jossa Chavez y Chavez oli parempi. Näin ollen hän sai haastaa Fordin kaksintaisteluun. Tässä vaiheessa Ford häipyi kaupungista. Chavez y Chavez toimi jonkin aikaa lainvalvojana Las Vegasissa, mutta liittyi sittemmin Vicente Silvan joukkioon La Sociedad de Bandidokseen sekä Las Gorras Blancasiin, joka oli New Mexicossa toimineen puolueen El Partido del Pueblo Unidon aseellinen siipi. Puolue pyrki puolustamaan intiaani- ja meksikolaistaustaisen väestön etuja angloamerikkalaisia maanvaltaajia vastaan. Vuonna 1894 Chavez y Chavez pidätettiin syytettynä osallisuudesta Silvan langon murhaan. Hänet tuomittiin kuolemaan, mutta New Mexicon kuvernööri Miguel Antonio Otero lievensi tuomion elinkautiseksi vankeudeksi Las Vegasin asukkaiden vaatimuksesta. Vuonna 1909 Chavez y Chavez armahdettiin, koska hän oli auttanut vankilan vartijoita mellakan kukistamisessa. Hän vietti loppuelämänsä rauhallisesti ystävien parissa. ==Lähteet== ==Aiheesta muualla== * The Chavez Murder Trial Las Vegas Daily Optic. 27.5.1896. Luokka:Villin lännen henkilöt Luokka:New Mexicon historia Luokka:Vuonna 1851 syntyneet Luokka:Vuonna 1924 kuolleet
Simon Pettersson

Simon Pettersson (s. 3. tammikuuta 1994) on ruotsalainen kiekonheittäjä. Hänen ennätyksensä lajissa on 70,42 metriä, jolla hän voitti Ruotsin mestaruuden 2022. Tokion olympialaisissa 2021 Pettersson sai olympiahopeaa tuloksella 67,39. Kilpailun voitti hänen maanmiehensä Daniel Ståhl. Pettersson sijoittui viidenneksi alle 23-vuotiaiden EM-kilpailuissa 2015. Hän oli yhdestoista Lontoon MM-kilpailuissa 2017, neljäs Berliinin EM-kilpailuissa 2018, yhdeksäs Dohan MM-kilpailuissa 2019, viides Eugenen MM-kilpailuissa 2022 ja neljäs Münchenin EM-kilpailuissa 2022. Hän karsiutui loppukilpailusta Budapestin MM- kilpailuissa 2023. == Lähteet == * * === Viitteet === Luokka:Ruotsalaiset kiekonheittäjät Luokka:Ruotsalaiset olympiamitalistit Luokka:Vuonna 1994 syntyneet Luokka:Elävät henkilöt
Antti Kokko

Antti Kokko on suomalainen kitaristi Kalmah-yhtyeessä. Antti on perustanut Kalmah-yhtyeen veljensä Pekan kanssa Pudasjärvellä. == Lähteet == == Aiheesta muualla == * Luokka:Suomalaiset kitaristit Luokka:Syntymävuosi puuttuu Luokka:Elävät henkilöt
Pietarsaaren Konepaja

Pietarsaaren Konepaja Oy - Jakobstads Mekaniska Verkstads Ab oli suomalainen Pietarsaaressa toiminut konepaja ja valimo joka liitettiin 1937 Wärtsilä Oy:hyn.Pietarsaaren Konepaja Oy - Jakobstads Mekaniska Verkstads Ab, täydentäviä yhtiötietoja. Pörssitieto G. Kock Konepajan toiminta alkoi 1898 kun Birger Serlachius (1874–1934) perusti Jakobstads Mekaniska Verkstad nimellä kengitys- ja konepajan isänä Gabriel Serlachiuksen omistaman olutpanimon viereen. Konepaja valmistui päätuotteina maatalouskoneita muun muassa Hankmo-karhia sekä lisäksi kivenmurskaimia ja sementtiteollisuuden koneita. Konepajan yhteydessä oli vuodesta 1899 valimo ja vuonna 1909 konepaja muutettiin osakeyhtiöksi. Konepaja siirtyi uusiin tehdasrakennuksiin 1908 ja vuonna 1912 sen palveluksessa oli jo 430 työntekijää. Konepajan toiminta päättyi konkurssiin 1913 mutta sen toimintaa jatkamaan perustettiin 1915 uusi yhtiö Pietarsaaren Konepaja Oy. Ab Jakobstads Mekaniska Verkstad, täydentäviä yhtiötietoja. Pörssitieto G. Kock Konepaja jatkoi edelleen maatalouskoneiden ja -työvälineiden valmistusta. Tuotevalikoimaan kuuluivat muun muassa hevosvetoiset heinäharavat, kylvökoneet, niittokoneet ja Hankmo- lapiorullaäkeet. Konepaja valmisti myös valettuja viemäriputkia ja adusoituja rautavaluja. Vuonna 1921 ostettiin Rasmus Hoyerin omistama Oy Sähkökonetehdas Ab ja vuonna 1931 aloitettiin pesukoneiden ja -linkojen valmistus. Osoitteessa Tehtaankatu 3–8 toimineessa konepajassa oli vuonna 1923 400 työntekijää ja 1935 460 työntekijää. Konepajan pääomistajia olivat aluksi Wilh. Schauman Ab, Gösta Serlachius ja Birger Serlachiuksen omistama Ab H. Serlachius. Konepajayhtiön pääomistajaksi tuli 1920-luvun lopulla Helsingin Osakepankki ja vuonna 1937 sen osti Wärtsilä Oy joka fuusioi yhtiön itseensä seuraavana vuonna. Konepajan toiminta jatkui Wärtsilän omistuksessa 1970-luvun lopulle saakka jolloin toiminta lopetettiin tai jaettiin osiin. Pesukoneiden valmistus siirtyi tällöin Electroluxille. == Lähteet == == Aiheesta muualla == * Pietarsaaren konepajan digitoituja pienpainatteita Kansalliskirjastossa * Elonet : Suomi-Filmin vuonna 1935 tekemä teollisuusdokumentti Pietarsaaren konepajasta Luokka:Pietarsaaren rakennukset ja rakennelmat Luokka:Entiset suomalaiset metalliteollisuusyhtiöt Luokka:Wärtsilä
Ubagan

Ubagan ( ja eli Obaghan) on Kazakstanissa ja hieman myös Venäjällä Objoen vesistöön kuuluva Toboljoen oikeanpuoleinen sivujoki, jonka valuma-alue sijaitsee eteläisen Uralvuoriston itäpuolella aron alueella. Joki on kevättulvan jälkeen kesällä murtovetinen joki. == Maantietoa == Joen lähteet sijaitsevat Qostanayn alueella Kušmurunin järvessä tai siihen laskevien lyhyiden purojen latvoilla. Joki virtaa 376 kilometriä pääasiassa pohjoiseen kuivan ja maaperältään suolaisen aron läpi, kunnes se saapuu lopuksi Venäjän Kurganin alueelle. Joen suistoalueesta kuuluu viisi kilometriä Venäjän puolelle. Siellä se yhtyy Toboljokeen 909 kilometriä ennen Irtyšjoen yhtymäkohtaa. Irtyšjoki on Pohjoiseen jäämereen laskevan Objoen suuri sivujoki. Joella ei ole mainittavia sivujokia, koska ne ovat suuren osan vuodesta kuivillaan, mutta joen valuma-alue muodostaa 1,7 % koko Objoen valuma-alueesta. == Vuodenajat ja virtaamat == Joki virtaa Länsi-Siperian alangon eteläosissa, joka jää eteläisen Uralvuoriston itäpuolelle. Siellä ilmasto on mannermainen ja pohjoisosia paljon kuivempi. Alueen sateet riippuvat ilmamassojen liikkeistä ja vallitsevana on kaakkoinen kuiva ilmavirtaus. Alueen biotyyppi onkin aroa ja puoliaavikkoa, mikä riippuu siitä, onko aluetta kohdannut kuivuusjakso vai ei. Kuivuusjakson aikana joki ei saa vettä, koska pohjavesi vajoaa liian syvälle. Silloin alueen järvet ja lammet kuivuvat tai jäävät suolaisiksi lammikoiksi. Maaperään on kertynyt suolaa, joka huuhtoutuu jokeen, minkä vuoksi sen vesi on kesäisin hieman suolaista. Vuodenajat vaikuttavat joen virtaamaan suuresti. Vähät sateet imeytyvät maaperään ja sen pohjavesi ruokkii jokea säästeliäästi. Keskialivirtaama (MNQ) onkin vain 0,04 kuutiometriä sekunnissa (m³/s) eli 40 litraa sekunnissa. Talven lumet sulaavat huhtikuussa, jolloin joen virtaama on 22,2 m³/s ja toukokuussa 8,6 m³/s. Joen vuotuinen keskivirtaama (MQ) on 2,71 m³/s. Joella on mitattu suurimmillaan (HHQ) 166 m³/s. Vettä kerätään talousvedeksi pieniin tekojärviin. Alueen suurin järvi on Kušmurunin järvi, jonka läpi joki virtaa. Järvi on 43 kilometriä pitkä ja 10 kilometriä leveä. Sen vedenpinta kuitenkin vaihtelee suuresti vuodenajan mukaan. == Huomautukset == == Lähteet == == Aiheesta muualla == Luokka:Kurganin alueen joet Luokka:Kazakstanin joet Luokka:Obin vesistö
Kanadan naisten lentopallomaajoukkue

Kanadan naisten lentopallomaajoukkue edustaa Kanadaa naisten arvokilpailuissa ja kansainvälisissä lentopallokilpailuissa. Se on pelannut kolmissa olympialaisissa ja sijoittunut niissä kahdesti kahdeksanneksi ja kerran yhdeksänneksi. Joukkue on pelannut maailmanmestaruuskilpailuissa yhdeksän kertaa ja paras saavutus on 11. sija vuosilta 1974 ja 1982. == Arvokilpailut == === Olympialaiset === * Kahdeksas 1976, 1984 * Yhdeksäs 1996 === MM- kilpailut === * Yhdestoista 1974, 1982 * Neljästoista 1978, 1990 * Viidestoista 1986 * Seitsemästoista 2014 * Kahdeksastoista 2002, 2018 * 21:s 2010 == Lähteet == Luokka:Naisten lentopallomaajoukkueet Naisten lentopallomaajoukkue
Puerto Ricon naisten lentopallomaajoukkue

Puerto Ricon naisten lentopallomaajoukkue edustaa Puerto Ricoa naisten arvokilpailuissa ja kansainvälisissä lentopallokilpailuissa. Se pelasi ensi kertaa olympialaisissa Rio de Janeirossa 2016 mutta hävisi kaikki viisi otteluaan lukemin 0–3 ja sijoittui jaetulle 11. sijalle. Joukkue on pelannut maailmanmestaruuskilpailuissa seitsemän kertaa ja sijoittunut parhaimmillaan 12:nneksi vuonna 2002. == Arvokilpailut == === Olympialaiset === * Yhdestoista 2016 === MM-kilpailut === * Kahdestoista 2002 * Neljästoista 2018 * Kuudestoista 2006 * Seitsemästoista 1982, 2014 * Kahdeskymmenes 2010 * 22:s 1974 == Lähteet == Luokka:Naisten lentopallomaajoukkueet Naisten lentopallomaajoukkue
Waterparks

Waterparks on yhdysvaltalainen pop rock -yhtye, joka on perustettu Houstonissa, Texasissa. Yhtyeeseen kuuluu laulaja-lauluntekijä ja rytmikitaristi Awsten Knight, taustalaulaja ja pääkitaristi Geoff Wigington sekä taustalaulaja ja rumpali Otto Wood. Yhtyeen alkuperäiseen kokoonpanoon kuului laulaja-lauluntekijä ja rytmikitaristi Awsten Knightin lisäksi basisti Gage Matthieu ja rumpali Owen Marvin. Marvin ja Matthieu jättivät yhtyeen vuonna 2012, jonka jälkeen Geoff Wigington ja Otto Wood tulivat vakiojäseniksi yhtyeeseen. My Chemical Romance -yhtyeen basistina tunnettu Mikey Way on ollut vierailevana basistina yhtyeessä Reading & Leeds -festivaaleilla vuonna 2016 ja Warped Tourilla vuonna 2018. Way on myös nauhoittanut basson Waterparksin Cluster-EP:lle (2016). Yhtye on julkaissut kolme EP-levyä, joista kaksi on itsenäisesti julkaistuja ja kolmas Equal Vision -levy-yhtiön kautta. Yhtye julkaisi ensimmäisen täysmittaisen albuminsa, Double Dare 4. marraskuuta 2016 Equal Visionin nimissä. Yhtyeen toinen täysmittainen albumi, Entertainment, julkaistiin 26. tammikuuta 2018. Yhtye vaihtoi levy-yhtiötään toukokuussa 2019 Equal Vision Recordsilta Hopeless Recordsille, jonka kautta se julkaisi tulevan kolmannen albuminsa ensimmäisen singlen, nimeltään Turbulent. 12. elokuuta julkaistiin yhtyeen kolmannen albumin toinen single, Watch What Happens Next. Waterparksin kolmannen studioalbumin nimi on Fandom, ja se julkaistiin maailmanlaajuisesti 11. lokakuuta 2019. Waterparksin konsertista Birminghamissa 27. tammikuuta 2020 julkaistiin konserttielokuva ja -albumi Fandom: Live in the UK 27. marraskuuta Syyskuussa 2020 levy-yhtiö 300 Entertainment ilmoitti Waterparksin siirtyneen heidän kirjoilleen. Tämän levy- yhtiön kautta yhtye julkaisi neljännen studioalbuminsa Greatest Hits 21. toukokuuta 2021. Keväällä 2022 Waterparks siirtyi Fueled By Ramen –levy- yhtiöön. 14. huhtikuuta vuonna 2023 julkaistiin heidän viides studioalbuminsa Intellectual Property. == Diskografia == === Studioalbumit === * Double Dare (2016) * Entertainment (2018) * Fandom (2019) * Greatest Hits (2021) * Intellectual Property (myös tyylitelty INTELLECTUAL PROPERTY) (2023) === EP:t === * Airplane Conversations (2012) * Black Light (2014) * Cluster (2016) === Singlet === * I Was Hiding Under Your Porch Because I Love You (2011) * Silver (2011) * New Wave (2013) * I'm a Natural Blue (2013) * Crave (2015) * Stupid For You (2016) * Hawaii (Stay Awake) (2016) * Royal (2016) * Gloom Boys (2016) * Blonde (2017) * Lucky People (2017) * Not Warriors (2017) * Beating Heart Baby (2019) *Turbulent (2019) * Watch What Happens Next (2019) * Dream Boy (2019) * [Reboot] (2019) * High Definition (2019) * Easy to Hate (2019) * Lowkey As Hell (2020) * Snow Globe (2021) * Numb (2021) * You'd Be Paranoid Too (If Everyone Was Out To Get You) (2021) * Just Kidding (2021) * Violet! (2021) * Funeral Grey (2022) * Self-Sabotage (2022) * Fuck About It (feat. Blackbear) (2022) * Real Super Dark (2023) * Brainwashed (2023) * Sneaking Out Of Heaven (2023) Luokka:Pop punk -yhtyeet Luokka:Yhdysvaltalaiset punkyhtyeet
Pictet–Spengler-reaktio

Pictet-Spengler-reaktio on kemiallinen reaktio, jossa β-aryylietyyliamiini reagoi happamissa olosuhteissa karbonyyliyhdisteiden kanssa muodostaen tetrahydroisokinoliinijohdannaisen. Reaktion raportoivat ensimmäisen kerran A. Pictet ja T. Spengler vuonna 1911 ja se on nimetty heidän mukaansa. Pictet- Spengler-reaktio on hyvin käytetty reaktio erityisesti alkaloidien synteeseissä. Monet kasvit myös muodostavat alkaloideja Pictet-Spengler- reaktion avulla esimerkiksi striktosidiinisyntaasi katalysoi striktosidiinin muodostumista tällä tavoin.Linda M. Mascavage, Serge Jasmin, Philip E. Sonnet, Michael Wildson & David R. Dalton: Alkaloids, Ullmann's Encyclopedia of Industrial Chemistry, John Wiley & Sons, New York, 2011. Viitattu 2.9.2018 ==Reagenssit ja mekanismi== Pictet-Spengler-reaktio tapahtuu vain β-aryylietyyliamiineille. Reaktio tapahtuu erityisen herkästi mikäli aromaattisessa renkaassa on elektroneja luovuttavia ryhmiä kuten amino-, hydroksi- tai eetteriryhmiä ja siinä on indolirengas. Toinen reagoiva komponentti on aldehydi tai ketoni. Näistä aldehydit ovat ketoneja reaktiivisempia. Pictet-Spengler-reaktio vaatii katalyytin, joka voi olla proottinen happo tai Lewis-happo. Pictet-Spengler-reaktion mekanismin ensimmäisessä vaiheessa β-aryylietyyliamiini kondensoituu karbonyyliyhdisteen kanssa muodostaen imiinin. Happamissa olosuhteissa imiini esiintyy positiivisesti varautuneena iminiumkationina. Tämä iminiumioni on elektrofiilinen ja reagoi elektrofiilisella aromaattisella substituutiolla aromaattisen renkaan kanssa muodostaen tetrahydroisokinoliinirenkaan. : Isotooppileimauskokeiden perusteella indolit voivat reagoida myös hieman poikkeavalla mekanismilla. Elektrofiilisen aromaattisen substituution seurauksena muodostuu spirosyklinen kationi, joka toisiintuu tetrahydroisokinoliinirakenteeksi. : ==Lähteet== Luokka:Orgaaniset reaktiot
Ilir Meta

Ilir Meta (s. 24. maaliskuuta 1969 Skrapar, Albania) on albanialainen diplomaatti ja poliitikko, joka valittiin presidentiksi huhtikuun 2017 presidentinvaalissa. Meta toimi Albanian pääministerinä vuosina 1999–2002, ulkoministerinä vuosina 2009–2010 ja parlamentin puhemiehenä vuosina 2013–2017. Meta tuli politiikkaan opiskelijaliikkeen kautta 1990-luvulla. Hän kuului aluksi sosialistipuolueeseen, mutta perusti vuonna 2004 oman puolueensa Sosialistinen liike integraatiolle. ==Lähteet== == Aiheesta muualla == Luokka:Albanian presidentit Luokka:Albanian pääministerit Luokka:Ulkoministerit Luokka:Vuonna 1969 syntyneet Luokka:Elävät henkilöt
Argentiinan naisten lentopallomaajoukkue

Argentiinan naisten lentopallomaajoukkue edustaa Argentiinaa naisten arvokilpailuissa ja kansainvälisissä lentopallokilpailuissa. Se pelasi ensi kertaa olympialaisissa Rio de Janeirossa 2016 ja sijoittui jaetulle yhdeksännelle sijalle voitettuaan viidestä ottelustaan vain yhden. Joukkue on pelannut maailmanmestaruuskilpailuissa kuusi kertaa ja sijoittunut parhaimmillaan kahdeksanneksi vuonna 1960. Etelä-Amerikan mestaruuskilpailuissa joukkue on saavuttanut useita hopeasijoja mutta ei kertaakaan mestaruutta. == Arvokilpailut == === Olympialaiset === * Yhdeksäs 2016 === MM-kilpailut === * Kahdeksas 1960 * Viidestoista 1990 * Seitsemästoista 2002, 2014 * Kahdeksastoista 1982 * Yhdeksästoista 2018 == Lähteet == Luokka:Naisten lentopallomaajoukkueet Naisten lentopallomaajoukkue
Armonranta

Armonranta on Helena Sinervon kirjoittama romaani, joka julkaistiin vuonna 2016. Kirja on omaelämäkerrallista fiktiota. Kirjailijan sanojen mukaan romaanin "henkilöt ovat fiktiivisiä romaanihenkilöitä ja tapahtumat suurelta osin mielikuvituksen tuotetta". Romaanin alussa Helena-niminen kirjailija lähtee puolisonsa Hetan kanssa tapaamaan isäänsä, joka tekee kuolemaa tamperelaisessa sairaalassa. Aiemmin Helena on saanut isältään salkun, joka sisältää vanhoja asiakirjoja, C-kaseteille äänitettyä isän puhetta ja isoisän päiväkirjan. Neljän sukupolven tarinaa käydään läpi eri aikatasoilla ja eri henkilöiden näkökulmasta. ==Juoni== Romaanin kehyskertomuksena on Helenan ja Hetan vierailu Helenan isän luona. Pariskunta yöpyy Armonranta-nimisessä paikassa. Matkan aikana Helenalle selviää, että Heta on käynyt uusissa hedelmöityshoidoissa kertomatta hänelle. Helena ei ole varma, haluaako hän lasta, jonka isä olisi tuntemattomaksi jäävä spermanluovuttaja. Kaseteilla Ralf-isä muistelee omaa menneisyyttään; lapsuuttaan isättömänä sekä sota- aikaa. Hänen vanhempansa Kalle Iivari ja Maria Stiina olivat kihloissa, mutta ennen pojan syntymää isä palasi Saksaan jatkamaan opintojaan. Ensimmäisen maailmansodan sytyttyä Kalle Iivari liittyi jääkäreihin. Hän tuli tapaamaan poikaansa ensimmäisen kerran vasta yli kymmenen vuotta myöhemmin. Avioliittoaikeet Maria Stiinan kanssa kariutuivat, ja vahvistusta isyydelle haettiin oikeusteitse vasta Kalle Iivarin kuoleman jälkeen. Myöskään Ralfin suhde omaan puolisoonsa ja lapsiinsa ei ole ollut helppo. Helenan isoisän Kalle Iivarin ääni tulee kuuluviin päiväkirjan kautta. Päiväkirja on kirjoitettu ensimmäisen maailmansodan aikana, jolloin isoisä oli nuorena jääkärinä Saksan rintamalla. Vielä yhden tason kertomukseen tuovat Helenan ja pienen tyttären keskustelut Berliinin metrossa. Lapsi pyytää Helenaa kertomaan tarinoita tämän veljistä ja muista sukulaisista. Lisäksi he keskustelevat metrossa näkemistään eri kulttuureista tulevista ihmisistä ja lapsi kyselee myös Saksan menneisyydestä. Luokka:Suomalaiset romaanit Luokka:Vuoden 2016 kirjat
Johannes Lasaroff

Johannes Lasaroff (s. 10. syyskuuta 1995 Joensuuhttp://www.optimiry.fi/miksi- hakea-joensuuhun/ ) on suomalainen koripalloilija. Lasaroff on saavuttanut kasvattajaseurassaan Joensuun Katajassa vaihtopelaajan roolissa yhden Suomen mestaruuden, SM-hopean ja SM-pronssin sekä yhden Suomen cup-mestaruuden. Hän on pelannut myös kansainvälisissä seurajoukkuekilpailuissa. == Ura == Joensuun Katajan kasvatti Lasaroff pelasi seuransa juniori- ja II-divisioonajoukkueissa ennen siirtymistään Katajan edustusjoukkueeseen Korisliigaan syksyksi 2011. Seuranneiden kolmen kauden aikana Lasaroff pelasi hajaminuutteja voittaen joukkueen mukana Suomen cup-mestaruuden vuonna 2011, SM-hopeaa vuonna 2012 ja SM-pronssia vuonna 2013. Kataja osallistui myös EuroChallenge-kaudelle 2012–2013 selviytyen kahdeksan parhaan joukkoon. Kaudella 2013–2014 Lasaroff pelasi myös A-poikien valtakunnallista I-divisioonaa.Johannes Lasaroff – Suomen KoripalloliittoKatajaBasket.fi Kauden 2014–2015 Lasaroff pelasi M1DB:tä vantaalaisessa Pussihukissa suorittaen samalla varusmiespalveluksensa Santahaminan varuskunnassa.http://www.katajabasket.fi/edustusjoukkue/uutiset/2014-15/uutiset693.php Kaudeksi 2015–2016 Lasaroff palasi Katajaan, missä hän on pelannut vaihtopelaajan roolissa. Kaudella 2015–2016 hän edusti Katajaa FIBA Europe Cupissa. Vuonna 2017 Kataja voitti Suomen mestaruuden. Lokakuussa 2018 Lasaroff siirtyi pelaamaan rinnakkaislisenssillä myös Äänekosken Huiman M1DB- joukkueessa.http://www.katajabasket.fi/johannes-lasaroff-hakemaan- pelituntumaa-aanekosken-huiman-riveihin/ == Saavutukset == * Suomen mestaruus 2017 ** SM-hopeaa 2012 ** SM-pronssia 2013 * Suomen cup-mestaruus 2011 * EuroChallegessa kahdeksan parhaan joukossa 2013 == Yksityiselämä == Lasaroff on opiskellut markkinointia ja johtamista Itä-Suomen yliopiston Joensuun kampuksella. Hän on opiskellut sivuaineenaan urheilujohtamista. == Lähteet == * Johannes Lasaroff Suomen Koripalloliitto * Profiili KatajaBasket.fi === Viitteet === == Aiheesta muualla == * Johannes Lasaroff Basketball Player Profile eurobasket.com Luokka:Suomalaiset koripalloilijat Luokka:Vuonna 1995 syntyneet Luokka:Elävät henkilöt
Sognando contromano

Sognando comtromano on italialaisen poplaulaja Neffan kuudes albumi, joka julkaistiin 18. kesäkuuta 2009. == Kappaleet == # Distante – 3:50 # Lontano dal tuo sole – 3:43 # Qualcosa di più – 4:49 # Solo così – 4:14 # In un sogno – 4:20 # Nessuno – 3:43 # La mia stella – 4:17 # Satellite – 3:37 # Bellissima – 4:21 # Giorni d'estate – 3:50 # The Hill – 4:21 # Summertime – 4:25 == Lähteet == == Aiheesta muualla == * Sognando contromano discogs.com -sivustolla Luokka:Vuoden 2009 albumit Luokka:Neffan albumit
Tadasuke Makino

Tadasuke Makino (, s. 28. kesäkuuta 1997 Osaka) on japanilainen rata- autoilija. Hän ajoi kaudella 2018 Formula 2 -sarjassa Russian Time -tallissa. == Ura == Vuonna 2015 Makino ajoi Japanin Formula 4 -sarjassa keräten 192 pistettä ollen sarjan toinen. Kaudella 2016 hän ajoi Super GT -sarjassa kolme osakilpailua sijoittuen parhaimmillaan toiseksi Buriramin kilpailussa. Kaudeksi 2017 Makino siirtyi ajamaan Euroopan Formula 3 -sarjaan Hitech Racing -talliin. Hänen kauden paras sijoituksensa oli Red Bull Ringillä ajetun osakilpailun kolmas sija. Makino sijoittui kauden päätteeksi sarjan 15:nneksi 57 pisteellään. Kaudeksi 2018 Makino siirtyi Formula 2 -sarjaan Russian Timelle. Hän ajoi voittoon kauden 19:nnessä osakilpailussa Italian pitkässä kilpailussa. == Super GT -tulokset == Kausi Talli Luokka 1 2 3 4 5 6 7 8 Pisteet Sijoitus 2016 Drago Modulo Honda Racing GT500 OKA FUJ SUG FUJ SUZ CHA 2 MOT 12 MOT 15 15 16. == Formula 2 -tulokset == Kausi Talli 1 2 3 4 5 6 7 8 9 10 11 12 13 14 15 16 17 18 19 20 21 22 23 24 Pisteet Sijoitus 2018 Russian Time BHR FEA 19 BHR SPR 17 AZE FEA 9 AZE SPR 9 ESP FEA 9 ESP SPR Kesk. MON FEA 14† MON SPR Kesk. FRA FEA 8 FRA SPR Kesk. AUT FEA 7 AUT SPR 6 GBR FEA 12 GBR SPR 11 HUN FEA 9 HUN SPR 12 BEL FEA 12 BEL SPR 11 ITA FEA 1 ITA SPR 14 RUS FEA 10 RUS SPR 11 ABU FEA 9 ABU SPR Kesk. 48 13. == Aiheesta muualla == * Tadasuke Makinon kotisivut Luokka:Japanilaiset autourheilijat Luokka:Super GT -kuljettajat Luokka:Vuonna 1997 syntyneet Luokka:Elävät henkilöt
Dominikaanisen tasavallan naisten lentopallomaajoukkue

Dominikaanisen tasavallan naisten lentopallomaajoukkue edustaa Dominikaanista tasavaltaa naisten arvokilpailuissa ja kansainvälisissä lentopallokilpailuissa. Se on sijoittunut parhaimmillaan viidenneksi olympialaisissa 2012 ja maailmanmestaruuskilpailuissa 2014. Se voitti Pan- Amerikan kisoissa kultaa vuonna 2003 kaatamalla välierissä Brasilian ja loppuottelussa Kuuban. Vuonna 2009 joukkue voitti maanosaliitto NORCECA:n mestaruuden voitettuaan välierissä Yhdysvallat ja loppuottelussa Puerto Ricon. == Arvokilpailut == === Olympialaiset === * Viides 2012 * Yhdestoista 2004 === MM-kilpailut === * Viides 2014 * Yhdeksäs 2018 * Kahdestoista 1998 * Kolmastoista 2002 * Seitsemästoista 2006, 2010 * Yhdeksästoista 1978 == Lähteet == Luokka:Naisten lentopallomaajoukkueet Naisten lentopallomaajoukkue
Kuoleman kilparatsastus

Kuoleman kilparatsastus eli Elävä luuranko (, ”Kuoleman jockey”) on vuonna 1915 valmistunut italialainen mykkäelokuva. Sirkusmaailmaan sijoittuvan jännityselokuvan on ohjannut tanskalainen Alfred Lind. ==Juoni== Clermontin linnan isännöitsijä murhaa herttuaparin ja antaa heidän pienen tyttärensä Heldan sirkustirehtööri Harry Markille. Viisitoista vuotta myöhemmin linnaan saapuu herttuan veljenpoika Henry, joka on asunut kauan Australiassa. Henry saa tietää murhasta ja Heldan katoamisesta ja lähtee etsimään serkkuaan uskollisen miespalvelijan avustamana. Hän palkkautuu luurankopukuiseksi ratsastajaksi sirkukseen ja tunnistaa siellä esiintyvän akrobaatin Heldaksi. Isännöitsijä varoittaa Markia ja he järjestävät nuorille ansan. Henry ja Helda pakenevat sirkusteltan kupolin kautta, ja monien seikkailujen jälkeen poliisi pidättää Markin, kun taas isännöitsijä valitsee kuoleman. Henry ja Helda menevät naimisiin ja asettuvat asumaan linnaansa.Suomenkielinen juonikuvaus: ==Näyttelijät== ==Tuotanto ja vastaanotto== Kuoleman kilparatsastus on yksi sirkuselokuviin ja sensaatiomaisiin melodraamoihin erikoistuneen tanskalaisen Alfred Lindin Italiassa tekemistä ohjaustöistä. Elokuvan näyttelijätiedot ovat puutteelliset. Amerikkalaisten lehtien mukaan pääosaparin esittäjien nimet ovat Evelyn Vadito ja M. Arturo. Trude Nick mainitaan toisaalla Lindin vaimona. Elokuva oli suuri yleisömenestys eri puolilla maailmaa ja se sai myös positiivisia arvosteluja. Aikalaiskriitikon mukaan sen juoni on täysin epäuskottava, mutta toissaijainen. Lindin ohjaustyön ansiot ovat kerrontatavassa, jossa jännittävät tapahtumat seuraavat toisiaan katkeamattomana virtana. Myöhempi kritiikki on kiinnittänyt huomiota sen surrealismia lähentelevään runollisuuteen, kuvaukseen ja valaistukseen. Kuoleman kilparatsastuksen Suomen ensi-ilta oli helsinkiläisessä Lyyrassa marraskuussa 1915. Dagens Pressin mukaan elokuvan juoni ei ollut kovin erikoinen, mutta se sisälsi kaikki jännittävät takaa-ajokohtaukset, joita valkokankaalla voidaan kuvitella näytettävän. Elokuvaa esitettiin vielä seuraavana vuonna nimellä Kuolemanjockey eli Elävä luuranko. Eräänlaisen jatko-osan Kuoleman kilparatsastukselle muodostaa Lindin seuraava elokuva Sirkus Wolfsonin viimeinen juhlanäytäntö (L’ultima rappresentazione di gala del Circo Wolfson, 1916), joka tunnetaan myös nimellä Il circo della morte. Siitä on olemassa myös saksalainen versio vuodelta 1928. ==Restaurointi== Elokuvan ranskan- ja hollanninkielisillä väliteksteillä varustettu nitraattikopio on säilynyt Belgian elokuva-arkistossa. Alkuperäisestä 1600 metrin pituudesta on jäljellä 1180 metriä (58 minuuttia). Heikkotasoinen kopio on ilmeisesti jo alun perin pantu kokoon hylkytavarasta. Sen vuonna 2004 tehty restaurointi on nähtävissä European Film Gateway -sivustolla. ==Lähteet== ==Aiheesta muualla== * Luokka:Jännityselokuvat Luokka:Italialaiset mykkäelokuvat Luokka:Sirkuselokuvat Luokka:Vuoden 1915 italialaiset elokuvat
Sinclair

Sinclair voi tarkoittaa ainakin seuraavia: == Henkilöitä == === Etunimenä === * Sinclair Lewis (1885–1951), vuoden 1930 Nobelin kirjallisuuspalkinnon saanut yhdysvaltalainen kirjailija * Sinclair McKay, brittiläinen tietokirjailija === Sukunimenä === * Adam Sinclair (s. 1977), brittiläinen näyttelijä * Archibald Sinclair (1890–1970), brittiläinen poliitikko ja ministeri * Christine Sinclair (s. 1983), kanadalainen jalkapalloilija * Clive Sinclair (1940–2021), brittiläinen keksijä, mikrotietokoneiden suunnittelija * Elizabeth Sinclair (1800–1892), skotlantilaissyntyinen plantaasinomistaja ja matriarkka * Fredrik Carl Sinclair (1723–1776), ruotsalainen sotilas, valtaneuvos, kenraalikuvernööri ja kreivi * Hugh Sinclair (1873–1939), brittiläinen amiraali, Secret Intelligence Servicen johtaja 1923–1939 * Jerome Sinclair (s. 1996), englantilainen jalkapalloilija * John Sinclair (s. 1952), brittiläinen muusikko * Kenia Sinclair (s. 1980), jamaikalainen keskimatkojen juoksija * Madge Sinclair (1938–1995), jamaikalainen näyttelijä * Malcolm Sinclair (1690–1739), ruotsalainen majuri ja diplomaatti * Michael Sinclair, oik. Michael Shea (1938–2009), brittiläinen diplomaatti, kuningatar Elisabet II:n lehdistösihteeri ja kirjailija * Michelle Anne ”Belladonna” Sinclair (s. 1981), yhdysvaltalainen aikuisviihdenäyttelijä * Scott Sinclair (s. 1989), brittiläinen jalkapalloilija * Stephen Sinclair (s. 1956), uusiseelantilainen näytelmäkirjailija, elokuvakäsikirjoittaja ja -ohjaaja * Trevor Sinclair (s. 1973), englantilainen jalkapalloilija * Upton Sinclair (1878–1968), yhdysvaltalainen kirjailija === Kuvitteellisia henkilöitä === * Brett Sinclair, televisiosarjan Veijareita ja pyhimyksiä henkilöhahmo * Grayson Sinclair, tv-sarjassa Emmerdale * John Sinclair, Helmut Rellergerdin luoma kirjallisuuden henkilöhahmo, Scotland Yardin ylitarkastaja lehdessä Yöjuttu * Lucas Sinclair, televisiosarjan Stranger Things henkilöhahmo * Perdita Hyde- Sinclair, tv-sarjassa Emmerdale * Rosemary Sinclair, tv-sarjassa Emmerdale * Konstantin Sinclair, henkilähahmo Annukka Salaman romaanissa Asioita joista en tiennyt pitäväni == Muita merkityksiä == * Sinclair Broadcast Group, yhdysvaltalainen mediayhtiö * Sinclair Executive, Clive Sinclairin suunnittelema taskulaskin vuodelta 1972 * Sinclair Research, brittiläinen elektroniikkateollisuuden yhtiö * USS Sinclair, vuonna 1919 vesille laskettu Clemson-luokan hävittäjä
Turkin naisten lentopallomaajoukkue

Turkin naisten lentopallomaajoukkue edustaa Turkkia naisten arvokilpailuissa ja kansainvälisissä lentopallokilpailuissa. Se on saavuttanut Euroopan- mestaruuskilpailuissa kaksi hopeamitalia ja kaksi pronssia. Olympialaisissa joukkue pelasi vuonna 2012 ja sijoittui yhdeksänneksi. Maailmanmestaruuskilpailuissa Turkki on pelannut neljä kertaa ja sijoittunut parhaimmillaan kuudenneksi vuonna 2010. == Arvokilpailut == === Olympialaiset === * Yhdeksäs 2012 === MM-kilpailut === * Kuudes 2010 * Yhdeksäs 2014 * Kymmenes 2006, 2018 === EM-kilpailut === * Hopeaa 2003, 2019 * Pronssia 2011, 2017 * Neljäs 2015 * Viides 2009 * Kuudes 2005 * Seitsemäs 2013 * Kymmenes 1963, 2007 * Yhdestoista 1989 * Kahdestoista 1967, 1981, 1995 == Lähteet == Luokka:Naisten lentopallomaajoukkueet Naisten lentopallomaajoukkue
Tipasjärven kaivos

Tipasjärven (Kiisulan) kaivos oli Sotkamon Tipasjärvellä Kiisulan niemessä sijainnut rikkikiisukaivos. Kaivos oli toiminnassa vuonna 1919 jolloin sieltä louhittiin 1 012 tonnia malmia josta kiisumalmia oli 800 tonnia. Malmi louhittiin käsityönä pienestä avolouhoksesta ja rikkikiisu käytettiin rikkihapon valmistukseen.Tipasjärven rikkikiisukaivos, Kaivoksien ympäristöongelmat Suomessa 20.8.2017Marja Liisa Räisänen, Amélie Beucher, Anna Tornivaara ja Päivi Kauppila : Suljettujen ja hylättyjen metallikaivosalueiden nykytila ja arvio jätealueiden ympäristöriskipotentiaalista, Geoplogian tutkimuskeskus Itä-Suomen yksikkö Kuopio. Arkistoraportti 46/2015, luku 3.31 Suomen Mineraali Oy oli tehnyt sopimuksen rikkikiisun toimittamisesta rikkipulaa kärsineisiin selluloosatehtaisiin mutta kaivoksen sijainnista johtuneet kuljetusvaikeudet aiheuttivat sen että kaivos jäi lyhytikäiseksi. Rikkikiisua alettiin saada helpommin Enossa sijainneesta Otravaaran kaivoksesta.Muuan lupaava kaivosteollisuuden haara Suomessa, Iltalehti 14.03.1921 nro 60, s. 4, Kansalliskirjaston Digitoidut aineistot Entinen kaivosalue sijaitsee kahden kilometrin päässä lähimmästä tiestä. Alueelta johtaa avo-oja suoraan erääseen Pienen Tipasjärven lahteen. Kaivosalueella on peittämättömiä avolouhoksia ja sivukivikasoja ja vedet ovat louhosalueella erittäin happamia. Pilaantunutta vettä on päässyt myös avo-ojaa pitkin sadan metrin päässä sijaitsevaan Pienen Tipasjärven lahden perukkaan pienelle alueelle. == Lähteet == Luokka:Suomen kaivokset Luokka:Sotkamo
Suomen Mineraali

Suomen Mineraali Oy - Finska Mineral Ab oli suomalainen vuosina 1917–1959 toiminut kaivosyhtiö ja rakennustarvikevalmistaja.Suomen Mineraali Oy täydentäviä yhtiötietoja, Pörssitieto G. Kock Yhtiö osti vuonna 1917 Suomen Asbesti oy:n ja Paakkilan asbestikaivoksen jonka yhteydessä sijaitsi myös asbestin rikastuslaitos. Yhtiöllä oli lisäksi maasälpä-, talkki- ja piimaalouhoksia eri puolilla Suomea. Suomen Mineraali louhi Kaatialassa, Parikkalassa ja Eräjärvellä maasälpää, Jormualla ja Maljasalmella talkkia sekä Kalvolassa, Komulla ja Sippolassa piimaata. Yhtiön Tapanilassa ja Muijalassa sijainneilla tehtailla valmistettiin tuotemerkeillä Eternit ja Minerit talojen ulkoseinissä ja katoissa käytettyjä asbestisementtilevyjä sekä asbestipahvia, eristemassaa ja tiivisteitä. Vuonna 1948 yhtiön tytäryhtiöksi tuli Suomen Kiviteollisuus Oy. Suomen Mineraalin toimitusjohtajana oli 1917–1955 diplomi- insinööri Yrjö Grönroos (1879–1966). Suomen Mineraalin perusti ja sen pääomistaja oli Oy Telko Ab, vuoteen 1936 Suomen Teollisuuskonttori Oy joka toimi teollisuuden raaka-aineiden ja koneiden agentuurina ja maahantuojana sekä rautakauppatavaroiden ja rakennustarvikkeiden tukku- ja vähittäismyyjänä. Vuonna 1959 Paraisten Kalkkivuori Oy osti Suomen Mineraalin ja fuusioi sen samana vuonna itseensä. Paakkilan kaivoksen toiminta jatkui vuoteen 1975 saakka. == Lähteet == == Aiheesta muualla == * Suomen Mineraalin pienpainatteita digitoituina Kansalliskirjastossa * E. Kosonen - O. Halonen : Suomen Mineraali Oy Paakkilan kaivos, raportti vuodelta 1958 Luokka:Entiset suomalaiset kaivosyhtiöt Luokka:Suomalaiset rakennustuotevalmistajat
Kamerunin naisten lentopallomaajoukkue

Kamerunin naisten lentopallomaajoukkue edustaa Kamerunia naisten arvokilpailuissa ja kansainvälisissä lentopallokilpailuissa. Se pelasi ensi kertaa olympialaisissa Rio de Janeirossa 2016 mutta hävisi kaikki viisi otteluaan ja sijoittui jaetulle 11. sijalle; Argentiinalle se hävisi lukemin 2–3 ja muille 0–3. Joukkue on pelannut maailmanmestaruuskilpailuissa kolme kertaa ja kahdella ensimmäisellä kerralla se voitti kymmenessä ottelussaan vain yhden erän, vuonna 2014 Kanadaa vastaan. Ensimmäisen MM-kisojen otteluvoittonsa Kamerun saavutti MM-kisojen 2018 avausottelussaan Meksikoa vastaan. Kamerun voitti Afrikan-mestaruuden vuonna 2017. == Arvokilpailut == === Olympialaiset === * Yhdestoista 2016 === MM-kilpailut === * 21:s 2006, 2014, 2018 == Lähteet == Luokka:Naisten lentopallomaajoukkueet Naisten lentopallomaajoukkue